Държавен вестник, бр. 4, 2000 г., стр. 49

Б Р О Й 4
Д Ъ Р Ж А В Е Н   В Е С Т Н И К
С Т Р .  4 9
Наредба за изменение и допълнение на Наред-
ба № 4 от 1999 г. за регистриране и отчитане
на продажби в търговските обекти (обн., ДВ,
бр. 16 от 1999 г.; изм., бр. 113 от 1999 г.)
Параграф единствен. В ал. 4 от чл. 2 след
думите “по реда на ал. 1 и 2” се добавя текстът
“банките, когато извършват банкови или ва-
лутни сделки, финансовите къщи, когато извър-
шват сделки с чуждестранна валута по безкасов
начин, както и”, а цифрата “7” след цифрите “3,
4, 6” се заличава.
Министър: М. Радев
1525
Наредба за изменение и допълнение на Наред-
ба № 11 от 1998 г. за реда за писмено деклари-
ране на стоки пред митническите учреждения
(обн., ДВ, бр. 2 от 1999 г.; изм., бр. 23, 51, 64, 72
 и 108 от 1999 г.; попр., бр. 80 от 1999 г.)
Параграф единствен. В приложение № 17 към
чл. 16, т. 26 и 38, чл. 18, т. 26 и 41—Класификатор
на вземанията, след “44 Вноска за фонд “Тютюн”
се добавя “45 Такса за пневматични гуми”.
Министър: М. Радев
1158
МИНИСТЕРСТВО
НА ОБРАЗОВАНИЕТО И НАУКАТА
НАРЕДБА № 9
от 20 декември 1999 г.
за приемане на ученици след завършено основ-
но образование в държавни и общински сред-
ни общообразователни училища, гимназии и
в профилирани гимназии, профилирани пара-
лелки в гимназии и в средни общообразова-
телни училища, в професионални гимназии
и в професионални училища с утвърден дър-
жавен прием
Раздел I
Общи положения
Чл. 1. С тази наредба се определят условия-
та и редът за кандидатстване, класиране и за-
писване на ученици след завършено основно об-
разование в държавни и общински средни об-
щообразователни училища (СОУ), гимназии и
в профилирани гимназии, профилирани пара-
лелки в гимназии и в СОУ, в професионални
гимназии и в професионални училища с утвър-
ден държавен прием.
Чл. 2. (1) Държавният план-прием се определя
и утвърждава съгласно разпоредбите на чл. 49 от
Правилника за прилагане на Закона за народната
просвета (ППЗНП) и чл. 25 от Закона за профе-
сионалното образование и обучение (ЗПОО).
(2) В предложението на директора за дър-
жавния план-прием до Инспектората по об-
разование на Министерството на образовани-
ето и науката (ИО на МОН) се обявява за всеки
профил или професия начинът за приемане
на учениците и начинът за формиране на бала.
(3) Утвърденият държавен план-прием се
обявява в ИО на МОН в срок до 30 април.
(4) В срок до 30 юни началникът на ИО на
МОН определя местата от утвърдения държа-
вен прием, които се заемат от ученици с хро-
нични заболявания и/или със специфични об-
разователни потребности, по реда на глава тре-
та и обявява окончателния брой на приеманите
ученици за всяка паралелка.
(5) Осъщественият държавен план-прием се
утвърждава от началника на ИО на МОН за
всяко училище в срок до 1 октомври.
Чл. 3. (1) Приемането на ученици се извър-
шва от съответното училище по един от след-
ните начини, определен с решение на педагоги-
ческия съвет:
1. чрез конкурс по документи;
2. чрез конкурс с полагане на изпит по уче-
бен предмет, изучаван в VIII клас;
3. чрез проверка на способностите на уче-
ниците.
(2) За профил “Изкуства” и за определени
професии, за усвояването на които се изиск-
ват способности в областта на изобразител-
ното изкуство или музиката, приемането се
извършва чрез проверка на способностите на
учениците.
Чл. 4. (1) Формата и съдържанието за из-
питите по чл. 3, ал. 1, т. 2 и за проверката на
способностите на учениците, необходимите
материали и пособия за провеждането им и
критериите за оценяване се определят от МОН
и се обявяват в училището и в ИО на МОН в
срок до 31 януари.
(2) Изпитите и проверката на способности-
те на учениците се провеждат по теми, опреде-
лени от Министерството на образованието и
науката, и по график съгласно приложение № 1.
Чл. 5. Приемането на учениците се извърш-
ва от съответното училище, както следва:
1. първо класиране;
2. второ класиране;
3. попълване на незаетите места след второ
класиране.
Чл. 6. (1) Учениците могат да кандидатст-
ват за приемане в училищата на територията на
една или повече области.
(2) Учениците подават заявление до предсе-
дателя на областната комисия по изпитите към
ИО на МОН, когато приемането се извършва
чрез конкурс с полагане на изпит и/или провер-
ка на способностите—приложение № 2.
(3) Учениците подават заявление за участие
в класирането за всеки профил или професия в
училището, за което кандидатстват.